ADHD:n ensitietopäivässä tarjolla tietoa ja tukea lasten vanhemmille

ADHD:n ensitietopäivä järjestetään jo kolmatta kertaa yhteistyössä hyvinvointialueen oppilashuollon palveluiden ja neuropsykiatrisen osaamiskeskuksen kanssa. Iltapäivän sisältö on suunnattu huoltajille, joiden perheen kouluikäisellä lapsella on ADHD-diagnoosi. Luentotilaisuutena Teamsin kautta toteutettava ensitietoiltapäivä koostuu ammattilaispuheenvuoroista, jotka tarjoavat käytännönläheistä tietoa ADHD:sta ja erilaisista tukimuodoista.

- Ensitietopäivät ovat saaneet hyvää palautetta ja niille on selkeä tarve. Ensitietopäiviä järjestetään kaksi kertaa vuodessa, keväisin ja syksyisin, kertoo hyvinvointialueen sairaanhoitaja Ira Aro.

Erillistä ilmoittautumista ei tarvita.

Kohderyhmä: ADHD-diagnoosin saaneiden koululaisten huoltajat

Aika: 12.3.2025 klo 14-16

Paikka: Teams, liity tapahtumaan tästä linkistä.

Lisätietoja antaa:
Sairaanhoitaja Ira Aro, p. 0403508419, ira.aro@ekhva.fi

———————————————————————————————————————————–

Kehityksellisten palveluiden Neuropsykiatrisen osaamiskeskuksen kehittämistyö on Sosiaali-ja terveysministeriön koordinoimaa EU:n kertaluonteisella elpymisvälineellä (Next Generation EU) rahoitettavaa Suomen kestävän kasvun ohjelmaa.